பிரவீணா

**பிரவீணா** (*Praveena*) என்பவர் ஒரு இந்திய திரைப்பட மற்றும் தொலைக்காட்சி நடிகை மற்றும் குரல்  கலைஞர் . ஏசியாநெட் தொலைக்காட்சி நிகழ்ச்சியான *தேவி மகாத்மியத்தில்*   சக்தி / பார்வதி தேவி பாத்திரத்திற்காக இவர் அறியப்படுகிறார். இது இந்தியாவின் மிக நீண்ட புராணத் தொடராகும். இவர் பல  மலையாளப் படங்கள் மற்றும் பல முன்னணி தொலைக்காட்சித் தொடர்களில்  முன்னணி மற்றும் துணைப்பாத்திரங்களில் நடித்துவருகிறார்.

1992 ஆம் ஆண்டு *கௌரி* திரைப்படத்தின் மூலம் இவர் நடிப்புத் தொழிலுக்கு வந்தார். 1998 ஆம் ஆண்டில் *அக்னிசாட்சி*  மற்றும் 2008 இல் *ஒரு பெண்ணும் ரெண்டாணும்* ஆகிய படங்களில் நடித்ததற்காக  இரண்டாவது சிறந்த நடிகைக்கான கேரள அரசு திரைப்பட விருது உட்பட பல பாராட்டுக்களைப் பெற்றுள்ளார்  2010 இல் எலெக்ட்ரா  மற்றும் 2012 இல் *இவன் மேகரூபன்* ஆகிய படங்களுக்காக சிறந்த பின்னணி குரல் கலைஞருக்கான கேரள அரசு திரைப்பட விருதைப் பெற்றார்.

## தொழில்
டி. பத்மநாபனின் விருது பெற்ற புதினமான கௌரியின் தழுவலில் பிரவீணா  குழந்தை நட்சத்திரமாக அறிமுகமானார். அதைத் தொடர்ந்து இவர் சப்தசுவரங்கள் என்ற நிகழ்ச்சிக்காக தூர்தர்சனில் தோன்றினார். பின்னர் பிரவீணா  மலையாள திரையுலகில் அனில் பாபுவின் கலியூஞ்சல் (1997) மூலம் அறிமுகமானார், அதில் திலீப்புக்கு ஜோடியாக நடித்தார். மின்னர் அக்னிசாட்சி, இங்லீஷ் மீடியம், வசந்தியும் லட்சுமியும் பின்னே நானும் , ஸ்வர்ணம், ஒரு பெண் ரெண்டாணும் உட்பட பல படங்களில் தோன்றினார். ஓரல் மாத்ரம் தி டுரூத், எழுப்புண்ணா தரகன் ஆகிய படங்களில், இவர் மம்மூட்டியின் சகோதரியின் கதாபாத்திரத்தில் நடித்தார்.

இவர் கேரள அரசு திரைப்பட விருதை நான்கு முறை வென்றுள்ளார். 1998 ஆம் ஆண்டில், *அக்னிசாட்சியில்* நடித்ததற்காக இரண்டாவது சிறந்த நடிகைக்கான கேரள அரசு திரைப்பட விருதை வென்றார். மேலும் 2008இல் *ஒரு பெண்ணும் ரெண்டாணும்*  என்ற படத்தில் நடித்த பாத்திரத்திற்காக அதே விருதை வென்றார். 2010 மற்றும் 2011 ஆம் ஆண்டுகளில், முறையே *எலெக்ட்ரா* மற்றும் *இவன் மேகரூபனுக்காக* சிறந்த பின்னணி குரல் கலைஞருக்கான கேரள அரசு திரைப்பட விருதை வென்றார்.

இவர் மழவில் மனோரமா தொலைக்காட்சியில்  சுவப்னம், மேகம்  மவுனம் ஆகிய தொடர்களில் நடித்துள்ளார். கைரளி தொலைக்காட்சியில் *மம்மி & மீ*, ஏசியநெட்டில் காமெடி ஸ்டார்ஸ், ஸ்டார் சிங்கர் உள்ளிட்ட பல உண்மைநிலை நிகழ்ச்சிகளில் நடுவராக இருந்துள்ளார்.

இவர் ஜோதிமயிக்காக என்வீ வீடு அப்புவின்டேயில், காவ்யா மாதவனுக்கு மிழி ரண்டு மற்றும் சதானந்தந்தே சமயமும் பத்மப்ரியாவுக்காக  அம்ருதம் போன்ற படங்களில் பின்ணணி குரல் கலைஞராக பணியாற்றியுள்ளார்.

## தனிப்பட்ட வாழ்க்கை
பிரவீணா 11 ஏப்ரல் 1978 இல் ராமச்சந்திரன் நாயர் மற்றும் லலிதாபாய்க்கு பிறந்தார். அவருடைய தந்தை ஓய்வு பெற்ற கல்லூரி பேராசிரியர். பிரவீணாவின் அண்ணன் பிரமோத் நாயர், அமெரிக்காவில் மென்பொருள் பொறியாளராக வேலை செய்கிறார். இவர்  துபாயில் வங்கியாளராக பணியாற்றிய பிரமோத் என்பவரை திருமணம் செய்து கொண்டார், அதைத் தொடர்ந்து இவர் நடிப்பில் இருந்து சிறிது காலம் இடைவெளி எடுத்துக்கொண்டார். இந்த தம்பதிக்கு ஒரு மகள் உள்ளார். 

## விருதுகள்
**கேரள அரசு திரைப்பட விருது**

* 1998: இரண்டாவது சிறந்த நடிகை - *அக்னிசாட்சி*
* 2008: இரண்டாவது சிறந்த நடிகை - *ஒரு பெண்ணும் ரெண்டாணும்*
* 2010: சிறந்த பின்னணி குரல் கலைஞர் - *எலெக்ட்ரா*
* 2011: சிறந்த பின்னணி குரல் கலைஞர் - *இவன் மேகரூபன்*

**ஏசியநெட் தொலைக்காட்சி விருதுகள்**

* 2005- சிறந்த நடிகை - மேகம்
* 2011- மிகவும் பிரபலமான நடிகை - தேவிமஹாத்யம்
* 2018- சிறந்த கதாபாத்திர நடிகை- கஸ்தூரிமான்

**கேரள திரைப்பட விமர்சகர்கள் சங்க விருதுகள்**

* திரைப்பட விமர்சகர் விருது 1999 (சிறந்த நடிகை) - வசந்தியும் லட்சுமியும் பின்னே நானும், சபல்யம், அக்னிசாட்சி

**[[சன் குடும்பம் விருதுகள்]]**

* 2018 - சிறந்த தாய்க்கான சன் குடும்பம் விருதுகள் -பிரியமானவள்

## திரைப்படவியல்

### நடிகராக

## தொலைக்காட்சி

### தொலைக்காட்சி தொடர் நடிகையாக

### தொகுப்பாளராக பணியாற்றிய தொலைக்காட்சி நிகழ்ச்சிகள்

* சப்தஸ்வரங்கள் (இசை நிகழ்ச்சி, தூர்தர்ஷன் )
* சங்கீதிகா (இசை நிகழ்ச்சி, தூர்தர்ஷன் )
* மகாராணி ( விஜய் தொலைக்காட்சி )
* சினேகஸ்பர்சம் (ஏசியநெட் செய்திகள் )

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* MSI இல் பிரவீனா

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1978 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்